b'\n_START_ARTICLE_\nKitara brez pre\xc4\x8dk\n_START_SECTION_\nZgodovina\n_START_PARAGRAPH_\nJaco Pastorius je leta 1970 za\xc4\x8del igrati tovrstno bas kitaro - s Fender Jazz Bassa je odstranil pre\xc4\x8dke in zakital zareze ter prebrusil ubiralko. Ko je leta 1977 postal svetovno znan, ker je vstopil v skupino Weather Report, je kmalu pri\xc5\xa1lo do popularizacije fretless bas kitare in v drugi polovici sedemdesetih let je postal ta in\xc5\xa1trument prava modna muha. Danes ga igrajo le \xc5\xa1e redki - v glavnem jazzovski basisti in ustvarjalci filmske glasbe._NEWLINE_\xc5\xa0eststrunska fretless kitara se je pojavila konec \xc5\xa1estdesetih let. V primerjavi s fretless bas kitaro ni nikoli do\xc5\xbeivela velike popularnosti, ima pa dandanes kultni status. Fretlesskitaristi imajo v ZDA lasten festival. Namenjena je virtuozom, ki jih najdemo v zvrsteh, kot so jazz fusion, eksperimentalna glasba, progresivni rock, progresivni metal in podobno.'